La tragerea Joker de joi, 14 martie 2024, s-a câștigat premiul de categoria I în valoare de 29.133.971,54 lei (peste 5,86 milioane de euro) anunță Loteria Națională.
Biletul norocos a fost jucat la agentia 12-021 din Cluj-Napoca si a fost completat cu trei variante la Joker si o varianta la Noroc Plus, pretul acestuia fiind de 20,5 lei.
Pe langa premiul de categoria I, posesorul biletului norocos a castigat si doua premii de categoria a II-a, in valoare de 111.943,19 lei (peste 22.500 de euro) fiecare.
Acesta este primul castig de categoria I obtinut in acest an la Joker.
Ultima data, premiul de categoria I la Joker s-a castigat in data de 26.02.2023 si a fost in valoare de 19.646.531,20 lei.
Conform Regulamentului privind organizarea si administrarea jocurilor de tip loto traditional, castigatorul are la dispozitie 90 de zile incepand cu data tragerii pentru a-si revendica castigul.